அலோக் சர்மா

அலோக் சர்மா (Alok Sharma) என்பவர் இந்திய அரசியல்வாதியும் தற்போதைய இந்திய நாடாளுமன்ற உறுப்பினரும் ஆவார். இவர் போபால் மக்களவைத் தொகுதியிலிருந்து இந்தியாவின் 18வது மக்களவைக்கு பாஜக சார்பில் தேர்ந்தெடுக்கப்பட்டார்.

அலோக் சர்மா இராஷ்ட்ரிய சுயம்சேவக் சங்கத்தில் இணைந்ததன் மூலம் அரசியலில் சேர்ந்தார். பின்னர் பாரதிய ஜனதா கட்சியில் பல்வேறு பதவிகளில் பணியாற்றினார். 1994இல் போபால் மாநகராட்சியின் மாநகராட்சி உறுப்பினராகவும், 1997இல் பாரதிய ஜனதா யுவ மோர்ச்சாவின் மாநில ஒருங்கிணைப்பாளராகவும் ஆனார். பின்னர் 2015இல் மாநகராட்சி உறுப்பினராகத் தேர்ந்தெடுக்கப்பட்டார். மேலும் 2015 முதல் 2020 வரை போபால் மாநகரத் தந்தையாகவும் பணியாற்றினார். பின்னர் இவர் 2023 மத்தியப் பிரதேச சட்டமன்றத் தேர்தலில் வடக்கு போபால் தொகுதியில் போட்டியிட்டு, காங்கிரசு வேட்பாளர் அதிஃப் ஆரிஃப் அகீலிடம் தோல்வியடைந்தார்.

2024 மக்களவைத் தேர்தலில் போபால் தொகுதியில் பாஜக வேட்பாளராக அலோக் சர்மா போட்டியிட்டு, தனது நெருங்கிய போட்டியாளரான காங்கிரசு வேட்பாளர் அருண் ஸ்ரீவசுதவாவை விட 5,01,499 வாக்குகள் வித்தியாசத்தில் வெற்றி பெற்றார்.

 மேற்கோள்கள் 

பகுப்பு:18ஆவது மக்களவை உறுப்பினர்கள்
பகுப்பு:1967 பிறப்புகள்
பகுப்பு:மத்தியப் பிரதேச அரசியல்வாதிகள்